《西湖再开呈张经略》
宋代·刘颖

持节南来耸百城，就分帅阃握边兵。
尽令殊俗窥风采，更许佳边托姓名。
岘首要须刊伟迹，习池底事著狂生。
风流人物今宗主，物物俱蒙不朽荣。

作者简介：（1136—1213）宋衢州西安人，字公实。高宗绍兴二十七年进士。为溧阳主簿，张浚遣子张栻从学。知郡县，提举浙西常平茶盐，所至皆有政绩。历任淮东、淮西总领，知宁国、绍兴府及泉、婺等州，以宝谟阁直学士致仕。初与韩侂胄交，及韩用事，遂与之绝。